ഒടുങ്ങാതെ കലി : ഇരുപതാം വാര്ഷിക ദിനത്തില് പഞ്ച്ഷീര് സിംഹത്തിന്റെ ശവകുടീരം നശിപ്പിച്ച് താലിബാന് കാബൂള്: അഫ്ഗാന് വിമത കമാന്ഡര് അഹ്മദ് ഷാ മസൂദിന്റെ ശവകുടീരം അദ്ദേഹം വധിക്കപ്പെട്ടതിന്റെ ഇരുപതാം വാര്ഷിക ദിനത്തില് താലിബാന് നശിപ്പിച്ചു. നിലവില് ഈ സംഭവം അഫ്ഗാനിസ്ഥാനിലെ ജനങ്ങള്ക്കിടയില് പ്രകോപനം സൃഷ്ടിച്ചിരിക്കുകയാണ്. ശവകുടീരം തകര്ത്തതിന്റെ ചിത്രങ്ങള് പ്രാദേശിക മാദ്ധ്യമങ്ങള് പുറത്ത് വിട്ടു. അഹ്മദ് ഷാ മസൂദിന്റെ മകന് അഹ്മദ് മസൂദും മുന് അഫ്ഗാനിസ്ഥാന് വൈസ് പ്രസിഡന്റ് അംറുല്ല സാലിഹുമാണ് ഇപ്പോള് താലിബാനെതിരെ പഞ്ച്ഷീര് സേനയെ നയിക്കുന്നത്. 1989 ല് സോവിയറ്റ് യൂണിയനെ പരാജയപ്പെടുത്തിയ അഫ്ഗാന് മുജാഹിദ്ദീന്റെ പ്രധാന നേതാക്കളില് ഒരാളായിരുന്നു പഞ്ച്ഷീറിന്റെ സിംഹം എന്നറിയപ്പെടുന്ന അഹമ്മദ് ഷാ മസൂദ്. ഇസ്ലാമിക ഭരണത്തിന്റെ മിതമായ രൂപത്തിലുള്ള ഒരു സ്വതന്ത്ര, ബഹുവംശീയ അഫ്ഗാനിസ്ഥാനെക്കുറിച്ചുള്ള വ്യക്തമായ കാഴ്ച്ചപ്പാട് അഹമ്മദ് ഷാ മസൂദിന് ഉണ്ടായിരുന്നു. എന്നാല് ഇതിനനുസൃതമായി അദ്ദേഹത്തിന്റെ വടക്കന് സഖ്യത്തില് സഹ താജിക്കുകളും മറ്റ് വംശീയ വിഭാഗങ്ങളില് നിന്നുള്ള പോരാളികളും നിലകൊണ്ടു. 1990 കളുടെ തുടക്കത്തില് രാജ്യം യുദ്ധത്തിലേക്ക് നീങ്ങിയപ്പോള്, എതിരാളികളായ യുദ്ധപ്രഭുക്കന്മാരോടും 1996 ല് അധികാരം പിടിച്ചെടുത്ത താലിബാനോടും അദ്ദേഹം പോരാടുകയായിരുന്നു. 2001 സെപ്റ്റംബര് 11 911 ആക്രമണത്തിന് രണ്ട് ദിവസം മുമ്ബ്, മസൂദിനെ അഭിമുഖം ചെയ്യാനെത്തിയ അറബ് മാദ്ധ്യമപ്രവര്ത്തകരുടെ വേഷം ധരിച്ച അല്ക്വയ്ദ തീവ്രവാദികള് ചാവേറാക്രമണത്തില് അദ്ദേഹത്തെ വധിച്ചു. എന്നിരുന്നാലും മസൂദിന്റെ പോരാളികള് പിടിച്ചു നില്ക്കുകയും, ആഴ്ചകള്ക്കു ശേഷം അഫ്ഗാനിസ്ഥാനില് കടന്ന അമേരിക്കയുമായി സഹകരിക്കുകയും ചെയ്തു. പിന്നാലെ 911 ആക്രമണങ്ങള് ആസൂത്രണം ചെയ്ത അല്ഖ്വയ്ദയെ തുരത്തുകയും താലിബാനെ അധികാരത്തില് നിന്ന് പുറത്താക്കുകയും ചെയ്തു. Tags taliban kabul Ahmad Shah Masood shortlink